Baš kad smo pomislili da ne možemo vidjeti ništa primitivnije i vulgarnije od naših medija – stiže demantij…



U potrazi za više čitatelja ili nešto više klikova (u slučaju online portala) – mediji su prisiljeni posezati za promotivnim strategijama koje pobuđuju najniže strasti i emocije. Pa tako imamo priliku vidjeti što je XYZ pripadnica jet-seta nosila ispod minice prilikom izlaska iz automobila, gledamo topless ljepotice na naslovnim stranicama dnevnih novina i slično…

Na žalost – sve su to prokušane medijske strategije koje “prolaze”. Ali sve ima granicu, pa i provokacija…

Budući da smo već optuživani da neobjektivno pljujemo po konkurenciji (mi se nećemo složiti) – ovaj put nećemo objaviti ime medija. Ali brzo ćete povezati konce.

Naime, jedan lokalni list odlučio je organizirati nagradnu igru. I to pazite samo kakvu nagradnu igru…

“Čija je ovo GUZA?” naziv je “domišljate” zabavne rubrike u kojoj se od čitatelja traži da povežu fotografije stražnjice s osobama iz javnog života Koprivnice. Pobjednici ove “mozgalice” dobit će “piće iznenađenja”. “Pobjednik je onaj koji točno odgovori i tko napiše najduhovitiji komentar”, poručuju organizatori na Facebook stranici.

Da li je ovo uopće potrebno komentirati?

Čak je manje bitno da li su gospođe i gospođice pristale biti objektima ove ljigave “nagradne igre”.

Ovo je ispod svake razine…

Da, čak i za naše medije…